Datum: 9.3.2018

**Zadeva: Zapisnik sestanka VKO skupine dne 9.3.2018**

Prisotni: Zlata Šlibar, ZRSZ; Staša Bučar Markič, ZRSZ; Miha Lovšin, CPI; Saša Niklanovič, DKOS; Maja Dizdarević, UNI LJ; Mojca Štepic, MGRT; Katja Dovžak, MIZŠ; Barbara Leder, JŠRIPSRS; Gorazd Jenko, SVRK; Lea Martič, MDDSZ.

Odsotni: Tanja Vilič Klenovšek, ACS; Brigita Rupar, ZRSŠ; Tatjana Ažman, Šola za ravnatelje; Mateja Gornik Mrvar, MIZŠ;

DNEVNI RED:

1. Potrditev zapisnika
2. Posodobitev članstva
3. Delovni načrt 2018
4. Skupni projekti na področju VKO
5. Koncept povezovanja
6. Razno

**Ad1) Potrditev zapisnika**

Večina sklepov iz zapisnika realiziranih. Miha Lovšin je obvestil, da bo poročilo o delu skupine poslal vodstvom institucij in ministrstev v naslednjih dneh.

V zvezi z drugo točko zapisnika, ki se navezuje na novo članstvo, so se predlagali novi člani skupine, medtem ko Maja Krušič Šega ostaja članica komisije.

Sklep 1: Miha Lovšin v zvezi s članstvom Maje Krušič Šega kontaktira Stanko Lunder.

Sklep 2: Zapisnik zadnjega sestanka soglasno potrjen.

**Ad2) Posodobitev članstva**

Glej sklep 1.

**Ad3) Delovni načrt 2018**

Člani skupine so konkretizirali nekatere napovedane aktivnosti v delovnem načrtu.

Sklep 3: Aktivnost v zvezi s projektom Goal smo umestili znotraj naloge medsebojno informiranje, povezovanje in usklajevanje dela med člani skupin.

Gorazd Jenko je poročal o napredku razvoja karierne platforme. Razvijajo model, ki bo omogočal podjetjem napovedovanje potreb po kompetencah v prihodnjem obdobju 5 do 7 let,  s ciljem ustvarjanja možnosti pravočasnega usposabljanja in izobraževanja sodelavcev za prihajajoče nove naloge, ki jih narekuje nenehen razvoj. V projekt so vključeni Gospodarska zbornica Slovenije, predstavniki ministrstev in nekatera slovenska podjetja, katerim konstantno primanjkuje usposobljenih kadrov. Predlagal je, da se nekdo od skupine vključi v projekt.

Sklep 4: Gorazd Jenko sodeluje na področju razvoja in implementacije karierne platforme in skupino obvešča o napredku na projektu.

Sklep 5: Predstavniki delovne skupine za karierno orientacijo bodo povabljeni v našo delovno skupino, da predstavijo cilje projekta in način izvedbe.

V pogovoru na temo se upošteva predlog Gorazda Jenka, da se pripravi argumente zakaj potrebujemo strategijo razvoja VKO. Iz tega izhaja

Sklep 6: Imenuje se delovna skupina, ki bo pripravila argumente za sprejetje strategije razvoja VKO, v kateri bodo Miha Lovšin, Saša Niklanovič, Staša Bučar Markič, Tatjana Ažman in Gorazd Jenko.

Barbara Leder je poročala, da Javni štipendijski, razvojni, invalidski in preživninski sklad Republike Slovenije 27.3.2018 organizira konferenco na temo »Voditelj prihodnosti, ustvarjalec zavzetih zaposlenih«.

Sklep 7: Zlata Šlibar na naslednjem sestanku predstavi priporočila za sodelovanje med javnimi zavodi za zaposlovanje in izobraževalnim sektorjem.

**Ad4) Skupni projekti na področju VKO**

Slep 8: Na naslednji seji bomo šli skozi pregled projektov, ki pokrivajo vsebine VKO.

**Ad5) Koncept povezovanja**

Maja Dizdarević je predstavila predlog povezovanja vključenih v karierno orientacijo (razvoj, izvajanje) preko socialnih omrežij. Čeprav je LinkedIn profesionalno orodje, ki bi bilo prvenstveno namenjeno izmenjavi znanj, izkušenj in medsebojnemu informiranju, se izkaže, da je za ciljno skupino izvajalcev VKO še vedno bolj primeren Facebook, saj ima večje število uporabnikov in se ga bolj pogosto poslužujejo. Glede na možnosti kreiranja profilov na Facebooku je predlagala, da je najbolj primerno ustvariti posebno skupino. Prednosti pred spletno stranjo (Page) in osebnim profilom (to bi bilo tudi sicer neprofesionalno) so, da dosežemo večjo skupino uporabnikov, je preprosta za uporabo in nudi necenzurirano komunikacijo med člani, seveda v skladu s splošnimi pogoji uporabe, ki bi jih zapisali za skupino. Prisotnim je bil predlog zanimiv.

Sklep 9: Do naslednjič Maja Dizdarević pripravi konkreten predlog Facebook skupine in ga predstavi.

Sklep 10: Do 16.3.2018 Miha Lovšin članom skupine pošlje zadnjo verzijo ESS projektov VKO.

**Ad6) Razno**

Barbara Leder je skupino informirala, da so začeli za brezplačnimi delavnicami v okviru kompetentne Slovenije.

Sklep 11: Barbara pošlje povezavo do vsebin delavnic in terminov delavnic.

Naslednja seja bo 17. 4. 2018.

Zapisala: Maja Dizdarević